|  |  |  |
| --- | --- | --- |
|  | **Všeobecne záväzné nariadenie obce Prečín o miestnom poplatku za rozvoj** | Platnosť od: 01.01.2025 |
| **Vyvesené na úradnej tabuli: 22.8.2024 Zvesené z úradnej tabule:.........** |

Obec Prečín (ďalej len obec) podľa § 6 odst.1 zákona č. 369/1990 Zb. o Obecnom zriadení v znení neskorších zmien a doplnkov (ďalej len zákon o obecnom zriadení) a § 2 zákona č. 447/2015 Z.z. o miestnom poplatku za rozvoj a o zmene a doplnení niektorých zákonov v znení neskorších predpisov (ďalej len zákon o poplatku za rozvoj) vydáva pre katastrálne územie obce Prečín Všeobecne záväzné nariadenie obce Prečín o miestnom poplatku za rozvoj

**článok 1**

**Úvodné ustanovenia**

Týmto všeobecne záväzným nariadením (ďalej len VZN)sa ustanovuje na území obce Prečín a miestnej časti Zemianska Závada miestny poplatok za rozvoj (ďalej len poplatok za rozvoj).

**Článok 2**

**Sadzba poplatku**

Sadzbu poplatku za rozvoj sa ustanovuje za každý aj začatý m2 podlahovej plochy nadzemnej časti stavby prestavby v obci Prečín v členení nasledovne :

Členenie stavieb:

1. Stavby na bývanie 12,- €
2. Stavby na pôdohosdpodársku produkciu, skleníky,

Stavby pre vodné hospodárstvo, stavby využívané

na skladovanie vlastnej pôdohospodárskej produkcie

vrátane stavieb na vlastnú administratívu 20,- €

c) Priemyselné stavby a stavby využívané na skladovanie

vrátanie stavieb na vlastnú administratívu

1. Stavby na ostatné podnikanie a na zárobkovú činnosť,

stavby využívanie na skladovanie a administratívu

súvisiacu s ostatným podnikaním a zárobkovú činnosť 25,- €

e) Ostatné stavby 12,- €

**článok 3**

**Výpočet poplatku za rozvoj a jeho platenie**

1. Poplatok za rozvoj sa vypočíta ako súčin základu poplatku stanoveného v § 6 zákona o poplatku za rozvoj zníženého o 60 m2 a sadzby poplatku určenej v čase vzniku poplatkovej povinnosti, ak zákon o poplatku za rozvoj neurčuje inak, pričom sa musí aplikovať tá sadzba, ktorá je stanovená pre daný druh stavby. Výška poplatku ssa zaokrúhľuje na eurocenty smerom nadol.
2. Poplatková povinnosť vzniká dňom právoplatnosti stavebného povolenia, dňom právoplatnosti rozhodnutia o povolení zmeny stavby pred jej dokončením, dňom právoplatnosti rozhodnutia o dodatočnom povolení stavby alebo dňom doručenia oznámenia stavebného úradu k ohlásenej stavbe, ak deň právoplatnosti rozhodnutí uvedených v tomto bode, alebo deň doručenia nastane po účinnosti tohto VZN.
3. Poplatok za rozvoj vyrúbi obec rozhodnutím v lehote podľa osobitného predpisu, pričom takto vyrúbený poplatok za rozvoj je splatný do 15 dní odo dňa nadobudnutia právoplatnosti tohto rozhodnutia.
4. Poplatník môže obec písomne požiadať o platenie poplatku za rozvoj v splátkach najneskôr do nadobudnutia právoplatnosti rozhodnutia, ktorým bol poplatok za rozvoj vyrúbený. Obec môže na základe žiadosti poplatníka určiť platenie poplatku za rozvoj v splátkach. Splátky sú splatné v lehotách určených obcou v rozhodnutí, ktorým sa o platení v splátkach rozhoduje, pričom proti tomuto rozhodnutiu sa nemožno odvolať. Ak obec nevyhovie žiadosti o platenie poplatku za rozvoj v splátkach, oznámi túto skutočnosť poplatníkovi.

**Článok 4**

**Použitie výnosu z poplatku za rozvoj**

1. Výnos z poplatku za rozvoj možno použiť výlučne na účely ustanovené zákonom o poplatku za rozvoj.
2. Výnos z poplatku za rozvoj možno použiť aj v inej časti územia obce ako v časti územia obce, v ktorej sa nachádza stavba podliehajúca poplatkovej povinnosti.
3. Obec zverejní raz ročne v záverečnom účte za predchádzajúci rok informáciu o  výške výnosu z poplatku za rozvoj a o jeho využití v členení použitia výnosu podľa realizovaných projektov.

**Článok 5**

**Záverečné ustanovenie**

1. Toto VZN bolo schválené Obecným zastupiteľstvom obce Prečín dňa ...... 2024, uznesením č....../2024.
2. VZN nadobúda účinnosť od 1. januára 2025.

Anton Lagíň

starosta obce

Vyvesené na úradnej tabuli dňa : 22.8.2024

Zvesené z úradnej tabule dňa ..............................